
ZAPISNIK
2. SESTANKA UREDNIŠKEGA ODBORA GLASILA RIBIČ IN SPLETNIH STRANI (URS)  V MANDATU 2017-2022


Drugi sestanek Uredniškega odbora v mandatu 2017- 2022 je bil v sredo 20. 2. 2019, s pričetkom ob 15.00 uri v prostorih RZS, Tržaška cesta 134, 1000 Ljubljana.

Prisotni: 
· URS: 	Igor KLOBOVES predsednik, člani: Egon DOLENC, Drago ORNIK, Peter WEIBL, Igor HOLY, odgovorni urednik glasila Ribič.
· vabljeni: 	mag. Igor MILIČIĆ (sekretar RZS).

Opravičeno odsotni: 		 
· URS: 	 		        Boštjan P. ZAGOŽEN.
· vabljeni:		        dr. Miroslav ŽABERL (predsednik RZS).

Od petih je prisotnih  5 članov odbora. Sestanek je sklepčen.

Predlagan je bil naslednji dnevni red:

1. Obravnava zapisnika in realizacije sklepov pretekle seje. 
2. Problematika nadaljnjega sodelovanja posameznih dopisnikov glasila Ribič in posledičnega ukinjanja rednih rubrik v glasilu.
3. Obravnava predloga uskladitve Pravilnika o izdajanju glasila Ribiške zveze Slovenije z Zakonom o medijih.  
4. Razno.

Predlagan dnevni red je bil sprejet soglasno. I. Holy se ni strinjal s snemanjem zvočni posnetka seje za izdelavo zapisnika, ostali prisotni člani odbora so se s zvočnim snemanjem seje strinjali.  


AD 1

Obravnava zapisnika in realizacije sklepov pretekle seje. 

Glavne poudarke preteklega zapisnika in poročilo o realizaciji sklepov pretekle seje je podal predsednik uredniškega odbora I. Kloboves. Prisotni člani odbora na poročilo niso imeli pripomb ali dodatkov zato je bil sprejet:

Sklep 1: člani odbora potrjujejo zapisnik pretekle seje in poročilo o realizaciji sklepov. 


AD 2

Problematika nadaljnjega sodelovanja posameznih dopisnikov glasila Ribič in posledičnega ukinjanja rednih rubrik v glasilu.

Razprava

Holy – člani prejšnjega URS so izpostavili, da niso dobili uradnega obvestila o razrešitvi. Zaradi tega so  je situacija zašla v slabo smer. Popolnoma je odpovedal sodelovanje J. Ušeničnik (redna rubrika – »Ali jih poznamo«), zelo prizadeta sta bila dr. Jenčičeva in  L. Bahtijari (redna rubrika – »En dan z ribiči«). Obe rubriki sta zelo dobri, predvsem prva pomeni veliko promocijo RD. Holy ugotavlja, da so na skupščini sprejeti sklepi so eno, dejanski rezultati teh sklepov pa nekaj drugega. Treba bi bilo te rezultate preveriti in delegate na skupščini povprašati, če je to, v kar so rezultirali njihovi predlogi, tudi v resnici to, kar so mislili in potrdili z dvigom rok. Kot urednik dela že dvajseti letnik glasila in je težavno skrbeti in vzdrževati publikacijo, ki izhaja že 78 let. Gledati bi morali kako dopisnike obdržimo in pridobimo še nove dopisnike. Kakor stvari stojijo, ne peljejo v dobro smer ampak peljejo v podiranje Ribiča kot publikacije in na to je kot odg. urednik dolžan opozoriti. Kot sam razume določila poslovnika o delu URS, člani odbora dajejo predloge v smislu izboljšanja in pobude pritegnitev zunanjih sodelavcev in različnih strokovnjakov, ki bi lahko izboljšali glasilo, zato od vseh članov pričakuje pomoč. V nasprotnem primeru je lahko konec glasila v pol leta, če upošteva vse dosedanje dogodke. Ima predvidene sestanke z navedenimi avtorji za nadaljevanje sodelovanja, a kot urednik ne more obljubiti uspeha. Pisci so prostovoljci in se jih ne da prisiliti v pisanje. Potrebno se je odločiti ali vlagamo napore v pridobivanje avtorje ali jih podimo stran. Predlaga izvedbo razširjene seje uredniškega odbora, prejšnje in trenutne sestave za razjasnitve trenutnega stanja.  

Kloboves – z vsemi pisci, člani prejšnje sestave URS je osebno govoril po telefonu in po elektronski pošti. Pojasnil jim je, da niso bili razrešeni zaradi svoje krivde, ampak z namenom, da začne odbor delati na novo.  Noben izmed njih ni povedal, da je bil zaradi spremembe sestave odbora prizadet. Govoril je z Ušeničnikom, ki je povedal da je imel slab kontakt s Holyem glede oddaje njegovih prispevkov. L. Bahtijari prav tako nima zadržkov za nadaljnje sodelovanje. Kloboves je presenečen nad tako urednikovo informacijo glede prizadetosti piscev, v luči tistega kar so isti pisci povedali njemu. Res je, da ga je Holy opozoril na problem s temi pisci že prej. Nobenemu članu uredniškega odbora ni do ukinitve glasila. Prejšnja sestava URS, ki jo je kot predsednik odbora predlagal, je bila prva, v kateri so bili zastopani samo avtorji člankov. Zato se sprašuje, zakaj ni bilo tako že v zadnjih 18 letih Holyjevega urednikovanja oz. če so lahko prejšnje sestave odbora normalno delovale, zakaj ne bi mogla delovati tudi trenutna, čeprav notri ni piscev člankov? Sam ne vidi potrebo po razširjeni seji odbora, ker je z vsemi člani že osebno govoril. Izpostavil je tudi, da mu je urednik v pogovoru dal zavezo o svojem odhodu v pokoj do marca 2019.

Dolenc – se sprašuje o produktivnosti take debate, moramo se pogovarjati o dejstvih. Če ni člankov je odgovornost na odg. uredniku, ker meni, da če ima glasilo samo štiri pisce je to zelo neodgovorno od urednika zaposlenega za 8 ur. Po njegovem je naloga urednika iskanje piscev člankov in spodbujanje k pisanju. Napravil analizo podatkov – citiranje pogodbe o zaposlitvi - opis del in nalog. Ob pomoči I, Klobovesa našteli avtorske članke avtorja I. Holya od 2016 (št 1/2 , št. 4 dvakrat, št.5 ), 2017 (dva povzetka 1/2 povzetek tiskovne konference, št. 5 povzetek izjave za javnost NVOZR-varuh narave, drugih avtorskih člankov urednika ni) v 2018 ( dva avtorska članka).  Urednik je kot zaposleni zavezan k spoštovanju delovne pogodbe, a tega ne dela. Pogodba dopušča delo na terenu, po odredbi s strani predsednika. Pričakoval bi večjo mero samoinicativnosti od urednika, po njegovi oceni je urednik seznanjen z obletnicami RD. Sprašuje se, kako je možno, da zapise o skupščini pripravlja drug avtor (T. Škrbec), če pa je to urednikova osnovna delovna naloga? Kot vidi Dolenc, urednik Holy samo ureja članke, ni pa njihov avtor. V primerljivem glasilu Kinolog porabi odgovorna urednica dva delovna dneva, v primeru glasila Ribič pa urednik za ureditev tekoče številke porabi 168 ur na teden vključno z nadurami. Opozoril je na dejstvo, da smo ribiči in kot taki moramo nekaj narediti volontersko. Urednik Ribiča mora biti tudi najprej ribič in kot tak pripravljen tudi na volontersko delo.  

Holy – po pogodbi ni normiran, koliko člankov bi moral napisati v glasilo. Vse aktivnosti RD in ZRD so ob vikendih ali popoldan. Po zakonu o delovnih razmerjih ima od 55. leta starosti naprej status starejšega delavca. Ne bo delal ob sobotah in v popoldnevih, sleherno nadurno delo pa je lahko naloženo le predhodno v pisni obliki in opravljeno kvečjemu z delavčevo-urednikovo privolitvijo. Nadure je imel le takrat, ko je imel delo s pripravo tekoče številke glasila. Kinolog zanj ni primerljivo glasilo z Ribičem in sklepa, da honorarni urednik prispelih člankov ne prebira.  Vsak član URS lahko za mesec dni gostuje v pisarni urednika in vidi nastanek tekoče številke. Do decembra 2018 je Ribič izhajal brez težav. V pokoj bo šel takrat, ko bodo zanj dobri pogoji in ni dajal nobenih časovnih zavez glede odhoda. Trenutno čaka nekaj podatkov, da ne izgubi pomembnih količnikov. Na delovnem mestu sicer ne misli vztrajati do 65 leta, kot mu dopušča zakon, tudi do leta 2020 ne. Raje bi se na sestankih URS pogovarjal o programski zasnovi in o uredniški politiki, predlaga tudi da se ponovi anketa med bralci glasila. 

Kloboves – težko se pogovarjamo o pripravi teh aktov, če urednik ne opravlja svojih delovnih nalog. Od sedaj naprej bom zahteval da urednik za vsak dan naravi poročilo, kaj je delal oz. katere prispevke je urejal. 

Dolenc – kot člana URS ga zanimata dve stvari: naložiti delo uredniku skladno s pogodbo o zaposlitvi  in da se naredi bistveno cenejši koncept glasila Ribič kot sedaj. Urednik bi moral pisati članke, dejansko pa le-te potem pišejo drugi in RZS posledično en članek plača dvakrat. Potrebna je racionalizacija poslovanja Ribiča, tretjina proračuna RZS je namenjena za glasilo. Smatra, da ima lahko RZS zunanjega pogodbenega odgovornega urednika z namenom racionalizacije stroškov. S tem namenom predlaga URS, da se kot eno od opcij upravnemu odboru RZS predlaga možnost reorganizacije in ukinitve delovnega mesta odgovornega urednika zaradi ekonomskih razlogov. Prepričan je, da bo potem lahko strošek izdajanja glasila tudi do desetkrat nižji. 

Holy –  ali se pričakuje od urednika Ribiča, da napiše celo številko glasila sam? Taka pričakovanja so nerealna in za tak predlog mora predlagatelj E. Dolenc imeti pozitivne reference. Čaka kakšen prispevek od predsednika URS za objavo v glasilu, tudi informacijo glede zamenjave prejšnje sestave odbora. Anketa je prava stvar za preverjanje volje bralcev ribičev, zadnja je pokazala, da glasilo ni slabo, zato predlaga odboru, da se anketni vprašalnik ponovi. Zagotovo ne bo pisal dnevna poročila o tem, katera dela je opravljal. Pogodbeno delo za urednika je bilo že predvideno v preteklih predlogih reorganizacij RZS, potrebno pa se je zavedati, da morajo naročniki glasilo dobivati čez celo leto. Na skupščinah zveze je potrebno povedati, kakšne so lahko posledice takih odločitev, ker se skupščina RZS pri svojem odločanju lahko tudi zmoti ali je zavedena. 

Kloboves – izpostavil je tudi vprašanje ažurnosti objavljanja podatkov na spletni strani. Kot predsednik URS ni dobil niti enega dopisa od urednika, da ne more oz. ne zna objavljati prispevkov na spletni strani. Prav tako vztraja na stališču, da je ohranjanje starih in pridobivanje novih dopisnikov stvar odgovornega urednika.

Dolenc – oddaljujemo se od bistva problema. Urednik Holy je povedal da ima več kot 55 let, da je Zakon o delovnih razmerjih na njegovi strani, in da ne more delati popoldan in ob vikendih. RZS pa potrebuje delavca na mestu urednika, ki bo opravljal delovne naloge in to bistveno ceneje. Iz teh razlogov bo pri drugi točki dnevnega reda predlagal URS, da se ukine delovno mesto odgovornega urednika in se predlog predstavi na UO RZS.

Holy – trenutno na spletni strani RZS lahko vsak objavlja kar želi. Ali kateri prispevek, novica ni bil objavljen? Poudarja, da je na spletni strani zgolj administrator, ne njen urednik, ker bi potem lahko katero objavo zavrnil. V pogojih dela (popoldansko delo, delo med vikendi) ne bo delal, zato ker je prestar.

Kloboves – RZS in skupščina se je odločila, da se naredi nova sestava uredniškega odbora. UO RZS je najvišji voljen organ in lahko sprejema ukrepe za kadrovsko reorganizacijo delovnih teles.

Holy – predlog sklepa na izredni skupščini RZS je bil, da se naredi tako sestavo, ki zagotavlja prevladujoč vpliv UO RZS. Sklepe izredne skupščine sedaj vsak interpretira po svoje zato, ker predhodno niso bili pisno obrazloženi. Nikjer ni zapisano, da je bilo potrebno razrešiti sestavo uredniškega odbora. Zanj je nepojmljiva sramota za RZS, da sta med razrešenimi prof. dr. V. Jenčič in častni predsednik RZS B. Jerše.

Dolenc – statut točno določa naloge UO RZS in pristojnosti. UO RZS je to dejanje naredil, najmanj kar je je to da se morajo komisije tega držati. Ni važno kdo je užaljen, sklep je potrebno realizirati

Kloboves- še enkrat poudaril, da je po telefonu poklical vse člane prejšnje sestave in se z njimi pogovoril ter jim poslal elektronsko pošto s pojasnilom ukrepa. 

Weibl – debata gre v tisti smeri za katero se je predhodno bal, da bo šla. Urednik ne bo dobil več materiala za objave in Weibl upa, da ne bodo v časovni stiski potem morali člani URS pisati članke. Podal je pregled rednih avtorjev člankov z ugotovitvijo, da so bili ti avtorji dejansko zavezani k rednemu pisanju člankov. Zanima ga koliko člankov ima urednik v rezervi za naslednjo številko? Ocenjuje kot zelo pozitivno, da je predsednik I. Kloboves govoril s prejšnjimi člani uredniškega odbora. Poleg teh so bili aktivni tudi ostali pisci in so skupaj tvorili bazo nosilnih avtorjev glasila Ribič. 

Holy – V rezervi ima le dva članka, čeprav zdaj še ni rok za oddajo člankov. Žal noben od avtorjev ne spoštuje rokov oddaj člankov. O pomanjkanju člankov bo vse člane uredniškega odbora sproti obveščal. Ni nujno, da so člani URS avtorji članov, zelo pa pomaga, če je poznajo materijo in pri tem tudi pomagajo. Ravno zato je bila prejšnja sestava URS fantastična, take sestave ni bilo v vseh njegovih letih.

Sprejet je bil 

Sklep 2: člani odbora so se seznanili s problematiko nadaljnjega sodelovanja posameznih dopisnikov glasila Ribič in posledičnega ukinjanja rednih rubrik v glasilu. 


						AD 3

Obravnava predloga uskladitve Pravilnika o izdajanju glasila Ribiške zveze Slovenije z Zakonom o medijih. 

Predlog uskladitve pravilnika je bil članom odbora poslan pisno v gradivu, predstavil pa ga je predlagatelj I. Holy. Izpostavil je, da je te popravke naredil dobronamerno že leta 2014, sedaj je dodal nekaj korekcij, o vsem pa se je posvetoval s pravnikom na Ministrstvu za kulturo, oddelek za razvid medijev in zato napisal končne opombe – obrazložitev predlaganih sprememb. Edino kar manjka predstavljenemu osnutku je opredelitev funkcije uredniškega odbora in pri tem je Holy večkrat izpostavil, da uredniški odbor ni uredništvo. Klobovesa prosi, da  v dopolnitvah tega predloga opredeli vlogo uredniškega odbora v nekaj členih (npr. strokovno delovno telo, vez med UO RZS in uredništvom); pripravljen je pomagati, če bo potrebno. Holy  bo vztrajal izključno na tekstu predstavljenega osnutka. 

Kloboves – dejstvo je da trenutni pravilnik ni v neskladju z zakonodajo in je kot tak popolnoma ustrezen, v nasprotnem primeru bi ga morali popravljati po hitrem postopku. Določeni Holyjevi predlogi popravkov  so dobri, z večino pa se ne strinja in jih bo potrebno dopolniti. Če tega dopolnila ne bo, se lahko interpretira predstavljeni osnutek kot možnost, da si urednik postavil delovanje glasila na način, kot je potekal do sedaj. 

Dolenc – predlaga, da se to temo obravnava na naslednji seji odbora. 

Sprejet je bil:

Sklep 3: uredniški odbor bo dopolnjeni predlog sprememb Pravilnika o izdajanju glasila Ribič  obravnaval na prihodnji seji.  
		

AD 4

Razno.

D. Ornik – imel vprašanje glede znaka za tekmovanje za pokal glasila Ribič. Prisotni so se strinjali, da glede na prepoved uporabe znaka s strani I. Holyja, kot avtorja, le-ta umakne.   

I. Kloboves – predlagal bo UO RZS, da razmisli o smernicah glede spoštovanja dela pogodbe s strani odg. urednika. Sam ocenjuje zavlačevanje odhoda urednika v penzijo kot izigravanje moči. Predlagal bo UO RZS, da predsednik RZS opravi pogovor z urednikom, hkrati pa urednika prosi, da ga sproti obvešča o vseh zadevah vezanih na izhajanje glasila. 

I. Holy – s predsednikom RZS se ne bo več pogovarjal, ampak se bo pogovarjal s sekretarjem, ker ocenjuje, da predsednik nima potrebe po pogovoru. Delo urednika razume tudi kot poslanstvo, vendar se za glasilo ne misli truditi več, če se ne trudijo tudi drugi. Ocenjuje, da je neopisljiva sramota za organizacijo, da se je zamenjalo sestavo URS na način kot se je to naredilo; tako niso uredniškega odbora razrešili niti Italijani v času okupacije. Veliko dela je potrebno za 78 letno tradicijo glasila, zelo malo pa, da se zruši.  Zaradi varstva mladoletnega otroka je nato I. Holy zapustil sejo ob 16.00 uri. 

E. Dolenc – kot napovedano podaja predlog racionalizacije na mestu odg. urednika. Trenutno finančno stanje je nevzdržno, stroški so absolutno previsoki, v opisu del in nalog za delovno mesto urednika so naloge, ki jih izvajajo drugi. V taki vlogi in zadolžitvami urednika ne rabimo zaposlenega za 8 ur, zato podaja predlog, da se iz ekonomskih razlogov ukine delovno mesto odgovornega urednika in prenos dela na pogodbenega odg. urednika. Predlog E. Dolenca o racionalizaciji so člani odbora razen I. Holyja podprli. 
 

I. Miličić – statut jasno opredeljuje, da strokovno službo RZS vodi predsednik in urednik ne more določati, s kom se bo pogovarjal o delovnih razmerjih. Predlaga članom odbora da vprašanje glede možnosti skupnega vpogleda vseh članov URS do elektronskega naslova glasiloribic.rzs@ribiska-zveza.si in obravnave odgovora mnenja Informacijskega pooblaščenca in njegovih napotil glede rabe službenih e- naslovov, odbor obravnava na naslednji seji na podlagi pripravljenega pisnega gradiva. 

[bookmark: _GoBack]Sklep 4: prisotni člani uredniškega odbora podpirajo predlog racionalizacije delovnega mesta odgovornega urednika glasila Ribič in spletnih strani RZS in da se predlog predstavi na seji UO RZS. 


Vsi sklepi so bili sprejeti soglasno. Sestanek je bil končan ob 16.18 uri.

Ljubljana, 20. 2. 2019

Zabeležil:							Predsednik komisije
mag. Igor MILIČIĆ						Igor KLOBOVES l.r.


	
Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

OPOMBA:	Strokovna služba RZS objavi zapisnik na spletnih straneh zveze po  seznanitvi na seji UO.

